मोहम्मद शफी कुरैशी

मोहम्मद शफी कुरैशी (1929-2016) भारत के एक कश्मीरी राजनेता थे, जो जम्मू-कश्मीर राज्य में कांग्रेस पार्टी के संस्थापक थे।

जीवन परिचय

कुरैशी का जन्म 24 जनवरी 1929 को श्रीनगर में हुआ था। उनकी प्रारंभिक शिक्षा श्रीनगर के क्रिश्चियन मिशन सोसायटी हेडाऊ मेमोरियल हाईस्कूल से हुई और 'श्री अमरसिंह कालेज, श्रीनगर से स्नातक की डिग्री प्राप्त की। अलीगढ़ मुस्लिम विश्वविद्यालय से एम.ए.और एल.एल.बी. की उपाधि धारण की।

उन्होंने अपने लम्बे समय और बहुत सक्रिय राजनीतिक जीवन में विभिन्न क्षमताओं में सेवा की। वर्ष 1953 में अलीगढ़ मुस्लिम विश्वविद्यालय के विधि संकाय के सचिव बने। वह 1965 में जम्मू-कश्मीर से राज्यसभा के लिए चुने गए।

श्रीमती इंदिरा गांधी के नेतृत्व वाली सरकार में वह (28 जनवरी 1966 से 14 फरवरी 1969) तक केन्द्रीय डिप्टी वाणिज्य मंत्री बनाये गये।